**SVEUČILIŠTE U ZAGREBU**

**VETERINARSKI FAKULTET**

**objavljuje**

**NATJEČAJ**

**ZA UPIS NA PRVU GODINU INTEGRIRANOG PREDDIPLOMSKOG I DIPLOMSKOG STUDIJA VETERINARSKE MEDICINE NA ENGLESKOM JEZIKU**

**Studijski program**

Studij veterinarske medicine na engleskom jeziku, Integrirani preddiplomski i diplomski sveučilišni studij, u trajanju od 6 godina, akademski stupanj: doktor/doktorica veterinarske medicine

**I. Prijava treba sadržavati:**

- ispunjen obrazac za prijavu dostupan u studentskoj referadi ili putem mrežnih stranica na poveznici: <https://www.vef.unizg.hr/studiranje/nastava-na-engleskom-jeziku/>

- dokaz o uplati 50 EUR u kunskoj protuvrijednosti (bez bankovne naknade) na račun Veterinarskog fakulteta Sveučilišta u Zagrebu, plaćanje izravno na bankovni račun (ne putem čeka); detalji o banci: VAT broj:HR36389528408, ime banke: Zagrebačka banka, adresa banke: Zagreb, Savska cesta 60, SWIFT: ZABAHR2X, IBAN: HR1723600001101354554.

- domovnicu (za hrvatske državljane) ili fotokopiju putovnice (za strane državljane);

- rodni list;

- dvije fotografije 4x6 cm (ne starije od 6 mjeseci);

- izvornike ili ovjerene preslike srednjoškolskih svjedodžbi (svih godina srednjoškolskog obrazovanja s prijepisom ocjena) i završnu svjedodžbu s izvornim prijepisom ocjena. Posebna pozornost poklonit će se ocjenama iz predmeta prirodoslovne grupe. Prihvatljivi su dokumenti pisani na hrvatskom, engleskom, francuskom, španjolskom ili slovenskom jeziku. Pristupnici koji do zadnjeg dana rokova ovog Natječaja pohađaju završnu godinu srednjoškolske naobrazbe također mogu aplicirati, uz obvezu dostave svojih svjedodžbi prije upisa na Veterinarski fakultet.

Pristupnici koji su prethodno obrazovanje završili u inozemstvu, moraju posjedovati rješenje o priznavanju inozemne obrazovne kvalifikacije u Hrvatskoj kako bi mogli biti upisani. Više informacija na:

[www.azoo.hr/index.php?option=com\_content&view=article&id=2702&Itemid=92](http://www.azoo.hr/index.php?option=com_content&view=article&id=2702&Itemid=92) (može se priložiti tijekom postupka upisa);

- diplome prethodno završenih koledža ili fakulteta, ukoliko slučaj;

- diplome pripremnih programa, ukoliko slučaj;

- potvrdu o poznavanju engleskog jezika (jednu od sljedećih): Test of English as a Foreign Language (TOEFL), International English Language Testing System (IELTS) ili Certificate in Advanced English (CAE), ukoliko prethodno obrazovanje nije bilo na engleskom jeziku; potvrde izdane od strane škola stranih jezika se također prihvaćaju, te potvrde izdane od srednje škole koju je kandidat pohađao;

-potvrdu o poznavanju latinskog jezika (jednu od sljedećih): potvrde izdane od škola stranih jezika, potvrde izdane od srednje škole koju je kandidat pohađao, ukoliko slučaj;

- životopis i motivacijsko pismo s obrazloženjem razloga odabira studija Veterinarske medicine;

- potvrde koje dokazuju stečena iskustva u radu s veterinarima u području veterinarske medicine (iskustva iz veterinarskih ambulanti, farmi, uzgoja, skloništa, zooloških vrtova i/ili drugo), ukoliko slučaj;

- liječničku potvrdu o zdravstvenoj i psihofizičkoj sposobnosti za studij veterinarske medicine izdanu od strane liječnika opće medicine;

Nepotpune prijave neće biti uzete u obzir.

**II. Broj slobodnih mjesta:** 25

**III. Godišnja školarina:**

9.000,00 EUR (školarina u punom iznosu treba biti uplaćena unutar tri tjedna od elektronskog primitka službene obavijesti o pozitivnom ishodu prijave te upisu na studij; bez bankovne naknade)

**IV. Rok za podnošenje prijava na natječaj otvoren je:**

Prvi upisni rok za slanje potpunih prijava uključujući dokaz o uplati 50EUR je od 01. prosinca 2018. do 19. prosinca 2018. Službena obavijest o ishodu prijave te upisu na studij službeno će biti poslana 24. prosinca te će ponuda za upis biti poslana maksimalno 10 kandidata.

Odabranim kandidatima bit će ponuđen rok od 3 tjedna da osiguraju svoje mjesto na studiju plaćanjem školarine. Sve neprihvaćene prijave bit će ponovo razmatrane u drugom roku bez potrebe za ponovnim prijavljivanjem.

U prvom roku prednost će imati kandidati sa završenom srednjom školom, iako mogu aplicirati kandidati koji se nalaze na zadnjoj godini srednjoškolskog obrazovanja.

Drugi upisni rok od 22. ožujka do 12. travnja 2019. Ponuda za upis preostalih upisnih mjesta (minimalno 5) bit će poslana 19. travnja. Ponuda za upis bit će poslana maksimalno 10 kandidata te onom broju kandidata koliko je mjesta eventualno ostalo nepopunjeno u prvom upisnom roku.

Odabranim kandidatima bit će ponuđen rok od 3 tjedna da osiguraju svoje mjesto na studiju plaćanjem školarine. Sve neprihvaćene prijave bit će ponovo razmatrane u trećem roku bez potrebe za ponovnim prijavljivanjem.

Treći upisni rok od 26. lipnja do 12. srpnja 2019. Ponuda za upis bit će poslana za sva neupražnjena mjesta (minimalno 5) 19. srpnja.

Ukoliko preostane slobodnih mjesta nakon trećeg roka, završni upisni rok održat će se od 01. do 08. rujna 2019. uz slanje obavijesti o ishodu prijave 12. rujna 2019.

Kandidati će se odabirati temeljem njihovih akademskih postignuća (ocjena, nagrada, idr.) i osobnih dostignuća.

**Dokumentaciju se upućuje elektronskom poštom na adresu:**

**english.studies@vef.hr**

u naslovu poruke upisatiAdmissions for English studies te prezime kandidata

Prijave je također potrebno poslati zemaljskom poštom na sljedeću adresu: Veterinarski fakultet Sveučilišta u Zagrebu, Veterinarski studij na engleskom jeziku, Heinzelova 55, 10 000 Zagreb.

**Detaljnije informacije:**

english.studies.info@vef.hr